
Parengto sprendimo projekto tikslas – patikslinti priešmokyklinio ugdymo grupių skaičių ir modelius, kurie buvo nustatyti savivaldybės ugdymo įstaigoms Šiaulių miesto savivaldybės tarybos (toliau – Savivaldybės taryba) 2024 m. vasario 1 d. sprendimu Nr. T-6 „Dėl Šiaulių miesto priešmokyklinio ugdymo grupių skaičiaus ir švietimo įstaigose įgyvendinamų priešmokyklinio ugdymo organizavimo modelių 2024–2025 mokslo metais“.

Įgyvendindama Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunktį Savivaldybės taryba turi patikslinti priešmokyklinio ugdymo grupių skaičių ir priešmokyklinio ugdymo organizavimo modelius.  

Sprendimo projekte pateikiami patikslinti švietimo įstaigų priešmokyklinio ugdymo grupių skaičiai ir modeliai 2024–2025 mokslo metais. 2024 m. vasario 1 d. Savivaldybės tarybos sprendimu nustatyti priešmokyklinio ugdymo grupių skaičiai pakito, nes švietimo įstaigos gavo mažiau arba daugiau prašymų dėl priėmimo į švietimo įstaigas nei buvo prognozuota. Šiuo sprendimo projektu mokykloms nustatomas priešmokyklinio ugdymo grupių skaičius ir modeliai, lyginant su Savivaldybės tarybos 2024 m. vasario 1 d. sprendimu Nr. T-6  nustatytu grupių skaičiumi ir modeliais, pasikeistų taip:
.	Dainų progimnazijoje sumažėtų nuo 3 iki 2 priešmokyklinio ugdymo grupių ir priešmokyklinis ugdymas nebūtų organizuojamas pagal  II ugdymo modelį.
.	Zoknių progimnazijoje sumažėtų nuo 2 iki 1 priešmokyklinio ugdymo grupės ir priešmokyklinis ugdymas nebūtų organizuojama pagal II ugdymo modelį.
.	Rėkyvos progimnazijoje padidėtų nuo 1 iki 2 priešmokyklinio ugdymo grupių, o Rėkyvos progimnazijos Ikimokyklinio ugdymo skyriuje nebūtų formuojamos priešmokyklinio ugdymo grupės.
.	„Saulės“ pradinėje mokykloje sumažėtų nuo 3 iki 1 priešmokyklinio ugdymo grupės.

Pasekmės teigiamos, nes bus patikslinti priešmokyklinio ugdymo grupių skaičiai ir modeliai pagal švietimo įstaigų duomenis.

Galiojantys Savivaldybės teisės aktai nebus keičiami. 

Sprendimui įgyvendinti papildomų teisės aktų nereikės. 
Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nereikalingos.
Sprendimo projekto antikorupcinis vertinimas.
Vadovaujantis Teisės aktų ar jų projektų antikorupcinio vertinimo metodika, parengta ir pridedama sprendimo projekto antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Donata Gurčinienė, tel. (+370 41) 509 576. Projekto iniciatorius – Švietimo skyrius.

